Diari Oficial de la Generalitat Valenciana


Sumari del DOGV 7804, del 13-06-2016 (2016/3724)

RESOLUCIÓ de 12 de maig de 2016 del director general de Centres i Personal Docent, per la qual s'executa Sentència número 649/2015, de 29 d'octubre, dictada pel Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/3724


Data del document
:   12-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 12 de maig de 2016 del director general de Centres i Personal Docent, per la qual s'executa Sentència número 649/2015, de 29 d'octubre, dictada pel Tribunal Superior de Justícia de la Comunitat Valenciana. [2016/3724]  
Per l'Ordre 30/2013, de 26 d'abril, de la Conselleria d'Educació, Cultura i Esport (DOCV 7014, 30.04.2013), es va convocar el procediment selectiu per a l'ingrés en el cos de mestres i el procediment per a l'adquisició de noves especialitats per funcionaris del mateix cos.  
  
Amb data 29 d'octubre de 2015, es va dictar la Sentència número 649/2015 de la Secció 2 de la Sala Contenciosa Administrativa del Tribunal Superior de Justícia de la Comunitat Valenciana, per la qual s'estima el recurs contenciós administratiu promogut per María Gitrama González contra la resolució de data 18 d'octubre de 2013, del director general de Centres i Personal Docent, desestimatòria del recurs d'alçada interposat contra la resolució de la seua exclusió de l'oposició del cos de mestres, convocada per l'Ordre 30/2013, la qual és declarada ferma per l'acord dictat per la sala en data 10 de novembre de 2015.  
  
Mitjançant la resolució de 10 de febrer de 2016, del director general de Centres i Personal Docent de la Conselleria d'Educació, Investigació, Cultura i Esport, es disposa l'inici de l'execució de l'esmentada sentència, i es possibilita a María Gitrama González la realització del procediment selectiu d'ingrés en el cos de mestres i l'adquisició de noves especialitats.  
Finalitzat el procediment, el tribunal qualificador del procés selectiu assenyalat acorda atorgar a l'aspirant una puntuació total de 4,5834 punts.  
Vist l'acord del tribunal qualificador, aquesta direcció general resol:  
  
  
Primer  
Procedir, en execució de la sentència, a l'assignació de la puntuació global obtinguda per l'aspirant. D'acord amb aquesta valoració, no es produeix cap variació en l'ordre de relació d'aspirants seleccionats, ja que María Gitrama González no resultaria seleccionada perquè l'últim aspirant aprovat en l'especialitat pel torn d'ingrés lliure té una nota assignada de 7,1867.  
  
Segon  
Notificar a la interessada i remetre al tribunal la present resolució perquè en prenguen coneixement.  
  
Contra el que disposa aquesta resolució que persegueix l'execució de la sentència indicada, podrà promoure's un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 de maig de 2016.- El director general de Centres i Personal Docent: José Joaquín Carrión Candel.